# Ivan Gošnjak

| IVAN GOŠNjAK |
| --- |
| General Ivan Gošnjak govori u oslobođenom Zagrebu, maja 1945. |
| Datum rođenja | 10. jun 1909. |
| Mesto rođenja | Ogulin  Austrougarska |
| Datum smrti | 8. februar 1980. (**70** god.) |
| Mesto smrti | Beograd,  SR Srbija  SFR Jugoslavija |
| Supruga | Tea Gošnjak |
| Profesija | vojno lice |
| Član KPJ od | 1933. |
| Učešće u ratovima | Španski građanski rat Narodnooslobodilačka borba |
| Služba |  Španska republikanska armija  NOV i PO Jugoslavije  Jugoslovenska narodna armija 1937 — 1939. i 1941 — 1974. |
| Čin |  General armije |
| Savezni sekretar za narodnu odbranu SFRJ |
| Period | 1953 — 1967. |
| Prethodnik | Josip Broz Tito |
| Naslednik | Nikola Ljubičić |
|  |
| Narodni heroj od | 17. novembra 1953. |
| Odlikovanja |

|  |
| --- |
| *jugoslovenska odlikovanja:* |

|  |  |  |
| --- | --- | --- |
| Orden slobode | Orden narodnog heroja | Orden junaka socijalističkog rada |
| Orden narodnog oslobođenja | Orden ratne zastave | Orden partizanske zvezde |
| Orden zasluga za narod | Orden bratstva i jedinsta |  |
| Orden za vojne zasluge | Orden za hrabrost | Partizanska spomenica 1941. |

|  |
| --- |
| *inostrana odlikovanja:* |

|  |  |  |  |
| --- | --- | --- | --- |
| Orden Suvorova prvog stepena | Orden Suvorova drugog stepena |  |  |

|  |  |  |
| --- | --- | --- |
|  |  | Partizanski krst |
|  |  |

 |

**Ivan Gošnjak** (1909 — 1980), učesnik Španskog građanskog rata i Narodnooslobodilačke borbe, general armije JNA, junak socijalističkog rada i narodni heroj Jugoslavije.

U periodu od 14. januara 1953. do 16. maja 1967. godine obavljao je dužnost Saveznog sekretara za narodnu odbranu SFR Jugoslavije.

## Biografija

Rođen je 10. juna 1909. godine u Ogulinu. Završio je stolarski zanat u Sisku. Kao mladi radnik je bio učesnik naprednog radničkog pokreta, a 1933. i član KPJ.

Po odluci Partije, 1935, poslat je u „Lenjinovu školu“ u Moskvi. Od januara do kraja marta 1937. godine pohađao je je kurs za vojno usavršavanje u Rjazanu. Po odluci Partije, upućen je 1937. u Španiju, gde je učestvovao u borbama. Najpre je postavljen za zapovednika čete, a potom za zamenika komandira bataljona, operativnog oficira brigade i na kraju za zamenika komandanta brigade. Imao je čin kapetana.

Posle sloma Španske republike, Gošnjak se sa ostalim dobrovoljcima iz Jugoslavije našao u francuskim logorima i tu dočekao okupaciju Francuske. Uspeo je da pobegne iz logora 1941. i da se probije preko okupirane Evrope i polovinom 1942. najpre dolazi na Baniju, zatim odlazi u Gorski kotar u partizanski Glavni štab Hrvatske, gde postaje zamenik komandanta štaba NOV i PO. Novembra 1942. Vrhovni štab ga je postavio za komandanta Prvog hrvatskog korpusa NOVJ, a naredne godine i za komandanta Glavnog štaba NOV i PO Hrvatske i na toj dužnosti ostao je do kraja rata.

Krajem maja 1945. godine, imenovan je za komandanta Druge armije JA. Od kraja 1945. bio je na raznim funkcijama pri Ministarstvu narodne odbrane sve do 1967, kada je penzionisan i postavljen za člana Saveta federacije.

U čin general-potpukovnika unapređen je 1944, u čin general-pukovnika 1947, a u čin generala armije 1953. Godine 1955, Gošnjak je predlagan za novo unapređenje u čin generala, ali ga nije dobio. Aktivna vojna služba mu je prestala 1974. godine.

Član Centralnog komiteta bio je od 1948, a Predsedništva CK SKJ od 1966. Biran je za poslanika Skupštine SFRJ i za člana Saveznog odbora SUBNOR-a Jugoslavije.

Umro je 8. februara 1980. godine u Beogradu. Sahranjen je u Aleji zaslužnih građana na Novom groblju u Beogradu.

## Odlikovanja

Nosilac je Partizanske spomenice 1941. godine; Ordena slobode i više domaćih i stranih odlikovanja (npr. sovjetski Orden Suvorova I reda mu je uručen jula 1956). Ordenom narodnog heroja Jugoslavije odlikovan je 17. novembra 1953. godine.

## Povezano

* General

## Reference

## Literatura

|  |  |
| --- | --- |
|  |
Portal Narodnooslobodilačke borbe Jugoslavije
 |

* **Vojna enciklopedija** (knjiga treća), Beograd 1972. godina
* **Narodni heroji Jugoslavije**. „Mladost“, Beograd 1975. godina.